CELEX: 62021TN0376
Language: mt
Date: 2021-07-02 00:00:00
Title: Kawża T-376/21: Rikors ippreżentat fit-2 ta’ Lulju 2021 – Instituto Cervantes vs Il-Kummissjoni

23.8.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 338/28
            
         
      Rikors ippreżentat fit-2 ta’ Lulju 2021 – Instituto Cervantes vs Il-Kummissjoni
      (Kawża T-376/21)
      (2021/C 338/37)
      Lingwa tal-kawża: il-Franċiż
      
         Partijiet
      
      
         Rikorrent: Instituto Cervantes (Madrid, Spanja) (rappreżentant: E. van Nuffel d’Heynsbroeck, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tiddikjara r-rikors inammissibbli;
               
            
                  —
               
               
                  tannulla d-deċiżjoni tal-Kummissjoni Ewropea li tattribwixxi l-Lott 3 (lingwa Spanjola) tal-kuntratt dwar il-Kuntratti Qafas għat-Taħriġ fil-Lingwi għall-Istituzzjonijiet, l-Entitajiet u l-Aġenziji tal-Unjoni Ewropea (Nru HR/2020/OP/0014), fl-ewwel lok lill-grupp CLL Centre de Langues-Allingua u fit-tieni lok lir-rikorrent;
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq nuqqas ta’ motivazzjoni suffiċjenti tad-deċiżjoni kkontestata fir-rigward tal-evalwazzjoni tal-kwalitajiet relattivi tal-offerti.
               
            
                  2.
               
               
                  It-tieni motiv ibbażat fuq l-assenza ta’ paragun tal-kwalitajiet relattivi tal-offerti.
               
            
                  3.
               
               
                  It-tielet motiv ibbażat fuq l-iżball manifest ta’ evalwazzjoni li l-Kummissjoni allegatament wettqet meta ċaħdet l-elementi tal-offerta aċċessibbli permezz ta’ ħolqa hypertext integrata fl-offerta, mingħajr ma vverifikat ir-regolarità tagħhom.
               
            
                  4.
               
               
                  Ir-raba’ motiv, invokat b’mod sussidjarju u bbażat, minn naħa, fuq l-assenza ta’ rabta bejn l-evalwazzjoni tal-kwalitajiet intrinsiċi tal-offerta tar-rikorrent u l-istima tiegħu għas-subkriterji 1.1 u 1.2 stabbiliti fl-avviż ta’ kuntratt u, min-naħa l-oħra, fuq il-ksur tal-prinċipju ta’ trasparenza.
               
            
                  5.
               
               
                  Il-ħames motiv ibbażat fuq il-ksur tal-għan li l-kuntratti pubbliċi jinfetħu għall-kompetizzjoni bl-iktar mod wiesa’ possibbli.